google/wiki40b huggingface dataset:
केरबेरस (उपग्रह)

केरबेरस (Kerberos), जिसे पी ४ (P4) भी कहते हैं, बौने ग्रह यम (प्लूटो) का एक उपग्रह है। इसकी खोज हबल अंतरिक्ष दूरबीन द्वारा हुई थी और इसके मिल जाने की घोषणा २० जुलाई २०११ को की गई थी। खोज होने के फ़ौरन बाद इसका अस्थाई नाम ऍस/२०११ पी १ (S/2011 P 1) रखा गया था। २०१५ में प्लूटो का अध्ययन करने के लिए अमेरिकी सरकार द्वारा एक "न्यू होराएज़न्ज़" (हिंदी अर्थ: "नए क्षितिज") नाम का मनुष्य-रहित अंतरिक्ष यान भेजने की योजना है और आशा है के इस से ऍस/२०११ पी १ के बारे में भी और ज्ञान मिलेगा।

विवरण

केरबेरस यम की एक परिक्रमा अनुमानित ३२.१ दिनों में पूरी कर लेता है और यम से लगभग ५९,००० किलोमीटर दूर स्थित है। इसका व्यास (डायामीटर) अंदाज़न १३ से लेकर ३४ किलोमीटर के बीच है, यानी स्टिक्स के बाद यह यम का दूसरा सबसे छोटा ज्ञात उपग्रह है। माना जाता है कि यम के अन्य उपग्रहों की तरह इस नन्हे चन्द्रमा का भी निर्माण संभवतः यम और किसी अन्य काइपर घेरे की वस्तु के साथ प्राचीन टकराव से हुआ हो।
तमिलसाई सुंदरराजन

तमिलसाई सुंदरराजन एक भारतीय राजनीतिज्ञा तथा वर्तमान तेलंगाना की राज्यपाल हैं। वे भारतीय जनता पार्टी की राजनेत्री हैं।
कास्केड श्रेणी

यह एक प्रमुख पर्वत श्रेणी हैं।
इसकी सर्वोच्च चोटी माउंट रेनियर है।
कुकस

परिवहन

यहाँ पर पहुँचने के सिमित साधन यातायात साधन हैं। सरकारी बस सेवा की सहायता से सिन्धी कैम्प से जयपुर बस स्टैण्ड और बड़ी चौपड़ बस स्टोप तक पहुँचा जा सकता है।
छद्मनगरीकरण

जब किसी स्थान पर कोई बड़ा शहर बन जाता है किन्तु उस शहर की जनसंख्या के अनुरूप अधोसंरचना का विकास नहीं हो पाता तो इसे छद्मनगरीकरण (Pseudo-urbanization) या छद्म-शहरीकरण कहते हैं। छद्मनगरीकरण की स्थिति में नगर की जनसंख्या तो बढ़ जाती है किन्तु आवास, शिक्षा, स्वच्छ जल, यातायात, विद्युत तथा सफाई आदि कि समुचित व्यवस्था का अभाव ही बना रह जाता है (जैसा कि गाँवों में होता है)। ऐसी स्थिति प्राय: विकाशशील या अविकसित देशों के नगरों में पायी जाती है।
लम्बी दूरी वाला सम्बंध

लम्बी दूरी वाला सम्बंध दो साथियों के बीच एक आभ्यंतर सम्बंध होता है जो भौगोलिक रूप से एक दूसरे से काफ़ी दूर होते हैं। लम्बी दूरी वाले सम्बंध में शामिल साथी एक-दूसरे से भौगोलिक विभाजन झेलते हैं और आमने-सामने के सम्बंध से वंचित होते हैं। यह दूरी विशेष रूप से कॉलेज के विद्यार्थियों में पाई गई है जिनकी संख्या ऐसे सारे सम्बंधों में २५% से ५०% के बीच देखी गई है।  हालाँकि सोधार्थी स्नातक के विद्यार्थियों के बीच लम्बी दूरी वाले सम्बंध की सूचना दे चुके हैं, पर इस सम्बंध पर अध्ययन अपर्याप्त है।

असफलता की सम्भावना का मुख्य कारण

एक प्रेम संबंध जितना खिलता जाता है, दूरी उतनी मिटती जाती है। इसी के पश्चात प्रेमी उतने एक दूसरे के पास आते जाते हैं । और एक क्षण आता है जब वे इतने पास होते हैं कि दूरी रह ही नहीं जाती । और यह दूरी का मिटना शरीर के स्तर पर नहीं होता, क्योंकि शरीर के स्तर पर तो लम्बी दूरी वाले सम्बंध में होगी ही । इस स्तर की निकटता स्थापित नहीं हो सकती। इससे सम्बंधों में निरसता और खटास फैल सकती और वे समाप्त हो सकते हैं।
२२२३ ईसा पूर्व

२२२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
देना बैंक

इतिहास

देना बैंक की स्थापना देवकरण नानजी के परिवार द्वारा २६ मई १९३८ को 'देवकरण नानजी बैंकिंग कंपनी लिमिटेड' के के नाम से की गई थी। यह १९३९ में सार्वजनिक लिमिटेड कंपनी में परिवर्तित हुआ और कालांतर में इसका नाम बदल कर 'देना बैंक लिमिटेड' हो गया।
जुलाई, १९६९ में १३ अन्य बड़े बैंकों के साथ देना बैंक राष्ट्रीयकृत हुआ तथा अब वह बैंकिंग कंपनी (उपक्रमों का अधिग्रह्ण एवं हस्तानान्तरण) अधिनियम, १९७० के अधीन गठित एक सार्वजनिक क्षेत्र का उपक्रम है।

कीर्तिमान

वर्ष १९९५ में वित्तीय क्षेत्र विकाापरक परियोजना के तह्त द्विस्तरीय पूंजी बढाने हेतु रु ७२.३ करोड़ का ऋण स्वीकृत करने हेतु विश्व बैंक द्वारा चुने गए छ सार्वजनिक क्षेत्र के बैंकों में से एक।
भक्तिकाल के कवि

गदाधर भट्ट

ये दक्षिणी ब्राह्मण थे। इनके जन्म का समय ठीक से पता नहीं, पर यह बात प्रसिद्ध है कि ये श्री चैतन्य महाप्रभु को भागवत सुनाया करते थे। इनका समर्थन भक्तमाल की इन पंक्तियों से भी होता है: भागवत सुधा बरखै बदन, काहू को नाहिंन दुखद I गुणनिकर गदाधर भट्ट अति सबहिन को लागै सुखद II संस्कृत के चूडांत पंडित होने के कारण शब्दों पर इनका बहुत विस्तृत अधिकार था। इनका पदविन्यास बहुत ही सुंदर है।

गोविन्दस्वामी

ये अंतरी के रहनेवाले सनाढ्य ब्राह्मण थे जो विरक्त की भाँति आकर महावन में रहने लगे थे। पीछे गोस्वामी विट्ठलनाथ जी के शिष्य हुए जिन्होंने इनके रचे पदों से प्रसन्न होकर इन्हें अष्टछाप में लिया। ये गोवर्धन पर्वत पर रहते थे और उसके पास ही इन्होंने कदंबों का एक अच्छा उपवन लगाया था जो अब तक ‘गोविन्दस्वमी की कदंबखडी’ कहलाता है। इनका रचनाकाल सन् 1543 और 1568 ई. के भीतर ही माना जा सकता है। वे कवि होने के अतिरिक्त बड़े पक्के गवैये थे। तानसेन कभी-कभी इनका गाना सुनने के लिए आया करते थे।

छीतस्वामी

विट्ठलनाथ जी के शिष्य और अष्टछाप के अंतर्गत थे। पहले ये मथुरा के सुसम्पन्न पंडा थे और राजा बीरबल जैसे लोग इनके जजमान थे। पंडा होने के कारण ये पहले बड़े अक्खड़ और उद्दंड थे, पीछे गोस्वामी विट्ठलनाथ जी से दीक्षा लेकर परम शांत भक्त हो गए और श्रीकृष्ण का गुणानुवाद करने लगे। इनकी रचनाओं का समय सन् 1555 ई. के इधर मान सकते हैं। इनके पदों में श्रृंगार के अतिरिक्त ब्रजभूमि के प्रति प्रेमव्यंजना भी अच्छी पाई जाती है। ‘हे विधना तोसों अँचरा पसारि माँगौ जनम जनम दीजो याही ब्रज बसिबो’ पद इन्हीं का है।

कुंभनदास

ये भी अष्टछाप के एक कवि थे और परमानंद जी के ही समकालीन थे। ये पूरे विरक्त और धन, मान, मर्यादा की इच्छा से कोसों दूर थे। एक बार अकबर बादशाह के बुलाने पर इन्हें फतहपुर सीकरी जाना पड़ा जहाँ इनका बड़ा सम्मान हुआ। पर इसका इन्हें बराबर खेद ही रहा, जैसा कि इस पद से व्यंजित होता है: संतन को कहा सीकरी सो काम ? आवत जात पनहियाँ टूटी, बिसरि गयो हरि नाम जिनको मुख देखे दुख उपजत, तिनको करिबे परी सलाम कुंभनदास लाल गिरिधर बिनु और सबै बेकाम. इनका कोई ग्रंथ न तो प्रसिद्ध है और न अब तक मिला है।

सूरदास मदनमोहन

ये अकबर के समय में संडीले के अमीन थे। ये जो कुछ पास में आता प्राय: साधुओं की सेवा में लगा दिया करते थे। कहते हैं कि एक बार संडीले तहसील की मालगुजारी के कई लाख रूपये सरकारी खजाने में आए थे। इन्होंने सब का सब साधुओं को खिलापिला दिया और शाही खजाने में कंकड़-पत्थरों से भरे संदूक भेज दिए जिनके भीतर कागज के चिट यह लिख कर रख दिए: तेरह लाख सँडीले आए, सब साधुन मिलि गटके I सूरदास मदनमोहन आधी रातहिं सटके II और आधी रात को उठकर कहीं भाग गए। बादशाह ने इनका अपराध क्षमा करके इन्हें फिर बुलाया, पर ये विरक्त होकर वृंदावन में रहने लगे। इनकी कविता इतनी सरस होती थी कि इनके बनाए बहुत से पद सूरसागर में मिल गए। इनकी कोई पुस्तक प्रसिद्ध नहीं। इनका रचनाकाल सन् 1533 ई. और 1543 ई. के बीच अनुमान किया जाता है।
याम्योत्तर वृत्त

याम्योतर वृत (Transit Circle, Meridian Circle), वेधशाला के अनिवार्य उपकरणों में से एक उपकरण हैं। इसकी सहायता से खगोलीय पिंड के खगोलीय याम्योतर को पार करने के ठीक समय का निर्धारण कर, पिंड का यथार्थ विषुवांश (right ascension) ज्ञात किया जा सकताहैं। यह याम्योतर (transit instrument) का उन्नत रूप है और किसी खगेालीय पिंड की क्रंाति (declination) निर्धारित करने में भी उपयोगी हैं।
इसमें प्रधानता: अपवर्तक दूरदर्शी होता है, जो क्षैतिज अक्ष के समकोण पर दृढ़ता से स्थिर होता हैं। अक्ष पूर्व और पश्चिम दिशा का ठीक संकेत करता हैं, जिसमें दूरदर्र्शी, अक्ष पर घुर्णन करते समय, सदा ही याम्योतर के समतल में रहता हैं। यथार्थ मापन के लिये अभिद्दश्यक काच (object glass) के नाभीय समतल पर विषम संख्यक तारों की एक अंशांकित झॅझरी (grill) होती हैं, जिसका केंद्रीय तार याम्योतर में स्थिति होता हैं।
याम्योतर वृत और याम्योतर यंत्रों में यह हैं कि इस वृत में दूरदर्शी के दोनो ओर सुक्ष्म अंशांकित मंडलक, जिनके समतल अक्ष लंघकोण में होते हैं, क्षैतिज अक्ष से आबद्ध होते हैं। इन मंडलकों से खगोलीय विषुवत् रेखा के किसी कोण पर देखे गए बिंब की क्रांति निर्धारित की जा सकती हैं।
प्रिया डेवार

प्रिया डेवार एक भारतीय वैज्ञानिक शोधकर्ता, विद्वान और लेखिका हैं। हाहली में वह पांडिचेरी विश्वविद्यालय में एक प्रोफेसर के रूप में काम कर रही है और भारत के विभिन्न क्षेत्रों में पारिस्थितिकी अनुसंधान आयोजित करती है। वह २०१२ में विज्ञान की प्रगति के लिए अमेरिकन एसोसिएशन के फेलो चुने गए थे। उन्होंने वैज्ञानिक पत्रिकाओं में लगभग 100 पत्र प्रकाशित किए हैं।

परिवार

प्रिया के पिता ई.आर.सी. डेविडार एक संरक्षणवादी है और भाई मार्क डेवारर भारत के तमिलनाडु के मसिनागुडी में सिगुरु प्रकृति ट्रस्ट (एसएनटी) के संस्थापकों में से एक है, जो कि 30 एकड़ वन्यजीव रिजर्व है।

शिक्षण

उन्होंने अपनी बी.एस.सी और एम एस सी मद्रास विश्वविद्यालय से १९७३ और १९७५ में की। १९७९ में उन्हें पीएचडी से सम्मानित किया गया। बॉम्बे विश्वविद्यालय से और उसके बाद में एस.एम हासिल करने के १९८५ में हार्वर्ड विश्वविद्यालय चले गए।.

सम्मान / पुरस्कार

२००९ में, वह उष्णकटिबंधीय जीवविज्ञान और संरक्षण के लिए एसोसिएशन के अध्यक्ष थे।
२४७७ ईसा पूर्व

२४७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कैलेण्डर पर आधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जैसी स्पैन्सर

प्रारंभिक जीवन

स्पैन्सर का जन्म 12 फ़रवरी 1979 को ऑस्ट्रेलिया के मेलबोर्न शहर में हुआ था। इनके अभिभावक रोबिन और रोडनी स्पैन्सर ऑस्ट्रेलियंस अगेंस्ट फर्दर इमिग्रेशन राजनीतिक पार्टी के संस्थापक हैं तथा कई बार संघीय और राज्य स्तर के चुनावों में इस पार्टी व वन नेशन पार्टी के उम्मीदवार के तौर पर खड़े हो चुके हैं।
धुल्लु गैडि

जनसंख्या

नेपाल के २००१ का जनगणना अनुसार धुल्लु गैडि का जनसंख्या ४८६६ है। इसमै पुरुष ४४% और महिला ५६% है।
घनास्रता

किसी रक्तवाहिका के अन्दर रक्त के जम जाने (तरल के बजाय ठोस बन जाने (clotting)) फलस्वरूप रक्त के प्रवाह को बाधित करने को 'घनास्रता' (थ्रोम्बोसिस/Thrombosis) कहते हैं। जब कहीं कोई रक्तवाहिका क्षतिग्रस्त हो जाती है तो प्लेटलेट्स और फाइब्रिन मिलकर रक्त का थक्का बनाकर रक्त की हानि को रोक देते हैं। किन्तु घनास्रता इससे अलग है। रक्तवाहिनियों के बिना क्षतिग्रस्त हुए भी कुछ स्थितियों में वाहिकाओं के अन्दर रक्त का थक्का बन सकता है। यदि थक्का बहुत तीव्र है और वह वह एक स्थान से दूसरे स्थान पर गतिमान है तो ऐसे थक्के को वाहिकारोधी (embolus) कहते हैं।
घनास्रता और वाहिकारोधी दोनो विद्यमान हों तो इसे 'थ्रोम्बोइम्बोलिज्म' (Thromboembolism) कहते हैं।

परिचय

जीवितावस्था में जब तक रक्तवाहिकाओं का अंतःकला (endothelium) स्वस्थ होती है तब तक भीतर बहनेवाला रक्त तरल रहता हैं, परंतु आघात (trauma), प्रदाह (inflammation), हृदयदौर्बल्य इत्यादि कारणों से वह विकृत हो जाता है। तब विकृत स्थान में रक्त जमता है, जिसको 'घनास्रता' कहते हैं। धमनियों की अपेक्षा शिराएँ चौड़ी तथा उनकी दीवार पतली होने से उनमें घनास्रता उत्पन्न होने की संभावना अधिक रहती है। जिस दिशा में रक्त का दाब कम होता जाता है उस दिशा में घनास्र (Thrombus) फैला करता है। यह वाहिका की समीपवर्ती शाखा तक अवश्य फैल जाता है। घनास्रता का परिमाण उसके स्थान पर, विस्तार पर, वाहिका के प्रकार पर तथा उसे पूतिदूषित, या अपूतिदूषित (septic or aseptic), होने पर निर्भर होता है। अति वृद्धावस्था में मस्तिष्क की तथा उसके आवरणों की शिराओं में घनास्रता होने की अधिक संभावना रहती है। वृद्धावस्था में होनेवली घनास्रता एक ही सप्ताह में प्राय: धातक हो जाती है। पूतिदूषित घनास्रता से फोड़े बनते हैं और आगे के दुष्परिणाम उसी के कारण होते हैं।

वाहिकारोध

घनास्र वाहिका के एकाध स्थान पर चिपककर बाकी स्वतंत्र रहता है और आघात, स्थानपरिवर्तन, आकस्मिक गति इत्यादि से टूटकर, या अलग होकर, दूरवर्ती स्थानों में जा अटकता है। इसको 'वाहिकारोध' (embolii) कहते हैं। इसके दुष्परिणाम घनास्र के मूलस्थान, विस्तार तथा उसके पूतिदूषित या अपूतिक होने पर निर्भर होते हैं। शिराओं की, या दक्षिण हृदयार्ध की, घनास्रता का वाहिकारोध फुफ्फुसों में जाकर अटकता है। यदि वह बड़ा हुआ तो फौफ्फुसिक धमनियों में मार्गविरोध करके घातक होता है। शल्यकर्म या प्रसव के पश्चात् होनेवाली आकस्मिक मृत्यु प्राय: इसी प्रकार से हुआ करती है। यदि वह छोटा रहा, तो फुफ्फुस का अल्पांश बेकार होकर थोड़ी सी बेचैनी उत्पन्न होती है, जो प्राय: अल्पकाल में ठीक हो जाती है। अंतःशल्य पूतिक होने से फोड़ा, कोथ या अंतःपूयता (empyema) उत्पन्न होती है। हृदय के वामार्ध की घनास्रता से शारीरिक धमनियों में वाहिकारोध उत्पन्न होता है।
यद्यपि वाहिकारोध का घटक साधारणतया रक्त का थक्का होता है, तथापि वसा और वायु के भी वाहिकारोध बनते हैं। वसा-वाहिकारोध (Fat embolus) अस्थिभंग में मज्जा से तथा वात-वाहिकारोध (Air embolus) शिरा में वायुप्रवेश से होते हैं।
आमलोपी

गंगा नदी के सुन्दरवन डेल्टा में उगने वाले वृक्षों की एक प्रजाति।
कॅप्लर-२०ऍफ़

कॅप्लर-२०ऍफ़ (Kepler-20f) एक ग़ैर-सौरीय ग्रह है जो पृथ्वी से लगभग ९५० प्रकाश वर्षों की दूरी पर लायरा तारामंडल में स्थित कॅप्लर-२० तारे की परिक्रमा कर रहा है। यह पहला ज्ञात ग़ैर-सौरीय ग्रह है जिसका अकार पृथ्वी से मिलता-जुलता है। इसका व्यास (डायामीटर) पृथ्वी के व्यास का लगभग १.०३ गुना है। यह अपने तारे से १.६ करोड़ किलोमीटर की दूरी पर परिक्रमा करता है, जो सूरज से बुध ग्रह (मरक्युरी) की दूरी से भी कम है। इस वजह से इसका सतही तापमान काफी गरम है और ४२७ °सेंटीग्रेड अनुमानित किया गया है। इस तापमान पर इसकी सतह पर पानी होने की कोई संभावना नहीं है और यह अपने तारे के वासयोग्य क्षेत्र में नहीं है।
इस ग्रह की मिल जाने की घोषणा वैज्ञानिकों ने २० दिसम्बर २०११ को की। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। इस ग्रह का पता कॅप्लर अंतरिक्ष यान के प्रयोग से लगाया गया। कॅप्लर-२० तारे के मंडल में कुल मिलकर पांच ग्रह ज्ञात हुए हैं और कॅप्लर-२०ऍफ़ से भी छोटा एक ग्रह मिला है जो इस तारे के और भी पास परिक्रमा करता है - इस ग्रह का नामकरण कॅप्लर-२०ई (Kepler-20e) किया गया है।
राष्ट्रीय राजमार्ग १२६ए (भारत)

मार्ग

इस राजमार्ग पर कुछ मुख्य पड़ाव इस प्रकार हैं: बरपाली,रामपुर, सिंघीजुबा, सुबर्णपुर।
अंग संवर्धन

अंग कल्चर अंगों या उनके अंशों को इस प्रकार पात्रे या इन विट्रो कल्चर करना, कि वे जीवे या इन्वाइवो अंगों के समान बने रहें, अंग कल्चर या ऑर्गन कल्चर कहलाता है। अंग कल्चर का सबसे बड़ा लाभ यह है, कि इन्हें संपूर्ण जंतुओं के स्थान पर काम में लाया जा सकता है। किंतु अंग कल्चर केवल कुछ माहों तक ही रखे जा सकते हैं।
अवतार (1983 फ़िल्म)

संक्षेप

फिल्म की शुरुआत पत्नी राधा किशन (शबाना आज़मी) से होती है, जब वह अपने पति अवतार किशन (राजेश खन्ना) की मृत्यु का शोक मनाती है। तब कहानी तीस साल पीछे लौट जाती है। राधा, सेठ जुगल किशोर (मदन पुरी) की इकलौती बेटी होती है और एक गरीब लड़के, अवतार के साथ प्यार करती है। उसके पिता इस रिश्ते को अस्वीकार कर देते हैं तो दोनों अलग होकर शादी कर लेते हैं।
विभिन्न कठिनाइयों के बाद, दोनों अपने जीवन में सफल होते हैं। तीन दशकों के बाद, अवतार छोटे से घर और संपत्ति का मालिक है। उनके दो बेटे हैं, चंदन (गुलशन ग्रोवर) और रमेश (शशि पुरी)। चंदर की शादी रेणु से होती है, जबकि रमेश की शादी सुधा (प्रीती सप्रू) से होती है। अवतार के पास सेवक (सचिन) नाम का एक नौकर भी है।
उनके बेटों ने भी अमीर लड़कियों, सेठ लक्ष्मी नारायण (पिंचू कपूर) की बेटियों से शादी की है और वे अपनी पत्नियों द्वारा पूरी तरह से नियंत्रित हैं। जब अवतार को यह पता चलता है, तो वह राधा और सेवक के साथ अपने घर को छोड़ देता है। एक साहूकार बावजी (सुजीत कुमार) की मदद से, अवतार अपना गैरेज शुरू करता है।
अवतार के पास उपकरण खरीदने के लिए पैसे नहीं होते हैं, वो वृद्ध है और एक दुर्घटना में उसका दाहिना हाथ लकवाग्रस्त है। सेवक उनकी मदद रक्त दान करके करता है और राधा और अवतार उसे अपने सच्चे बेटे के रूप में मान लेते हैं। इस बीच, रमेश और चंदर दोनों अपने जीवन का आनंद ले रहे होते हैं। अवतार की किस्मत बदल जाती है और जिस कार्ब्युरेटर पर वह काम कर रहा होता है, वह सफल परिणाम देता है। अवतार इंजन के पुर्ज़ों का निर्माण शुरू कर देता है और औद्योगिक साम्राज्य का निर्माण करता है जिसकी अध्यक्षता खुद उसकी पत्नी और सेवक करते हैं।
अवतार की सफलता लक्ष्मी नारायण के व्यवसाय पर भारी पड़ती है और वे चंदर को जिम्मेदार मानने लगता है। रमेश अपने बैंक में धोखाधड़ी करता है और उसे गिरफ्तार कर लिया जाता है। शोभा मदद के लिए अवतार के पास आती है, लेकिन वह उसे फटकार लगाता है और उसे भेज देता है। राधा नाराज हो जाती है, लेकिन चुप रहती है। अवतार गुप्त रूप से बावजी को इस शर्त पर जमानत की राशि देता है कि वह किसी को न बताए। इस बीच, व्यापार में नुकसान के लिए चंदर को जिम्मेदार ठहराते हुए, लक्ष्मी नारायण उसे घर से निकाल देता है। रमेश, चंदर और सुधा सहायता के लिए राधा के पास जाते हैं, लेकिन अवतार नहीं मानता है। अगले दिन, अवतार कार्यालय जाता है और वापस नहीं आता है। राधा उसे बुलाती है और देर रात को अपने बच्चों की मदद करने के लिए उसे मनाने की कोशिश करती है, लेकिन वह सुनने से इनकार कर देता है। भावनात्मक रूप से, राधा आरोप लगाती है कि वह पथर दिल हो गया है। बावजी की मुलाकात राधा से होती है, जो उसे पूरी कहानी बताता है। 
सच्चाई जानने पर, राधा को अपनी गलती का एहसास होता है और वह अवतार को फोन करने की कोशिश करती है। सेवक उसे सूचित करता है कि अवतार को दिल का दौरा पड़ा है, इसलिए परिवार अस्पताल जाता है। अवतार, पहले से ही अपनी वसीयत लिख चुका होता है और उसे राधा को सौंपता है और मर जाता है। कहानी वर्तमान में आती है, जहां राधा अवतार की अर्ध-प्रतिमा पे फूल सजाती है, और फिल्म समाप्त होती है।
1997 सिनसिनाटी मास्टर्स

पुरुष एकल

पीट सेमप्रास ने  थॉमस मस्टर को 6-3, 6-4 से हराया।

पुरुष युगल

टॉड वुडब्रिज /  मार्क वुडफोर्ड ने  मार्क फिलिपोसिस /  पैट्रिक रैफ्टर को 6-4, 6-2 से हराया।
उर्दू शायरी

शायरी शायर के द्वारा लिखी हुई एक कविता होती है जिस जिसे शायर लिखकर या बोलकर बयां करता है। शायरी शब्द उर्दू के शायर से आया है। उदाहरण-
'लोग' बहुत'अच्छे' होते हैं. .
अगर 'वक़्त' हमारा 'अच्छा' हो !
शायरी में शायर अपने शब्दो को बयां कर रहा है। शायरी को अलग-अलग नामों से जाना जाता है जैसे - रोमांटिक शायरी, लव शायरी, दुख शायरी, गुड मॉर्निंग शायरी, गुड नाइट शायरी, ब्रेकअप शायरी, दोस्ती शायरी इत्यादि।
अगर शायरी को दिल से लिखा जाए तो वह शायरी सुनने वाले या पढ़ने वाले के दिल को छू जाते हैं । मशहूर शायर मिर्जा गालिब अपनी सभी शायरियों को दिल से लिखते थे इसीलिए उनकी शायरियों को बहुत ही पसंद किया जाता है।अगर आपको भी शायरियां पसंद है तो तो आपने मिर्जा गालिब और शेक्सपियर, अमीर खुसरो इत्याादि का नाम जरूर सुुुना होगा। 
[[चित्र:Ghazal-nagri- 
 script.png|thumb|230px|मोमिन ख़ान मोमिन (१८००-१८५१) की एक प्रसिद्ध ग़ज़ल - मक़ते (अंतिम शेर) में उनका तख़ल्लुस 'मोमिन' है]]
शायरी (شاعری‎), शेर-ओ-शायरी या सुख़न भारतीय उपमहाद्वीप में प्रचलित एक कविता का रूप हैं जिसमें उर्दू-हिन्दी भाषाओँ में कविताएँ लिखी जाती हैं। शायरी में संस्कृत, फ़ारसी, अरबी और तुर्की भाषाओँ के मूल शब्दों का मिश्रित प्रयोग किया जाता है। शायरी लिखने वाले कवि को शायर या सुख़नवर कहा जाता है।
काशी का अस्सी

'काशी का अस्सी' काशी नाथ सिंह. द्वारा लिखित 2004 का एक  हिंदी उपन्यास है। इस पर मोहल्ला अस्सी नाम की एक फिल्म  बनाई गई थी। वास्तविक लोगों और वास्तविक बातचीत को इस उपन्यास में जोड़ा गया है। कहानी राम जन्मभूमि आंदोलन और मंडल आयोग के कार्यान्वयन घटनाओं सहित 1990 और 1998 की घटनाएँ के गिर्द बुनी गयी है। यह एक व्यंग्यात्मक कृति है जो कि तत्कालीन प्रशासन पर सीधे-सीधे तंज कसती है।
गुइ नदी

गुइ जिआंग या गुइ (桂江, Gui River) दक्षिणी चीन के गुआंगशी प्रांत में बहने वाली एक नदी है जो शी नदी (Xi River) की एक उपनदी है। गुइ नदी पिंगले ज़िले (Pingle) में ली नदी और अन्य छोटे झरनों के मिल जाने से बनती है। वूझोऊ शहर (Wuzhou) के पास यह शुन नदी (Xun River) में विलय करने के बाद शी नदी कहलाती है। कश्तियाँ ली नदी, गुइ नदी, शी नदी और फिर मोती नदी से होती हुई दक्षिण चीन सागर तक जा सकती हैं।
लिट्टी चोखा

लिट्टी चोखा एक प्रकार का व्यंजन है जो से लिट्टी तथा चोखे - दो अलग व्यंजनों के साथ-साथ खाने को कहते हैं। यह उत्तरप्रदेश, बलिया के विशेष व्यंजनो में से एक है।

लिट्टी

आटे को पानी के साथ गूंथा जाता है जिसके बाद उसमें पहले से तैयार सत्तू और मसाले के मिश्रण को बीच में डाल कर गोल बना लिया जाता है। इस पहले से तैयार मिश्रण में, सत्तू को तेल, नींबू के रस, प्याज के कटे टुकड़े, लहसुन इत्यादि के साथ मिला कर थोड़ा रूखा गूंथा जाता है।

चोखा

आलू और् बैंगन (जिसका चोखा बनाना है) को उबाला अथवा आग में पका लिया जाता है। इसके बाद इसके छिलके को हटा कर उसे नमक, तेल, हरी मिर्च, प्याज, लहसुन इत्यादि के साथ गूंथ लिया जाता है।
सिंध क्रिकेट टीम

सिंध क्रिकेट टीम पाकिस्तान के सिंध क्षेत्र का प्रतिनिधित्व करने वाली क्रिकेट टीम है।
रैंकाइन पैमाना

इसको रोमर पैमाना भी कहा जाता है
इसका हिमांक विंदु 0°R
तथा भाप बिंदु 80°R
है
इसको सेलसियस पैमाने से
इस प्रकार तुलनात्मक रूप से जोड़ सकते है
C-0/100=R-0/80
छुटकी

नूतन कॉमिक्स में हंसी और ठहाकों से भरे अनेक चरित्र हुए हैं, जिनमे छुटकी का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।
छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.
छुटकी का चरित्र डिजाइन किया था पम्मी ग्रुप ने, जिनका नाम ज्यादातर पम्मी भाई के रूप में दिया गया है, बाद में धम्मी ग्रुप ने भी साथ में उन्हें ज्वाइन किया था। जहाँ तक रही बात कहानियों की तो उन्हें लिखा था प्रेमनाथ शर्मा जी ने. छुटकी की कॉमिक्स में कई छोटी-बड़ी कहानियाँ हुआ करती थी - जिनका कोई निश्चित विस्तार नहीं होता था।
छुटकी की पहली प्रकाशित कॉमिक्स का नाम था - छुटकी
ज्ञात प्रकाशित कॉमिक्सों की सूची -

छुटकी
छुटकी और गर्मी की छुट्टियां
छुटकी का हंगामा
छुटकी का अपहरण  
चैम्पियन छुटकी
होशियार छुटकी
छुटकी और नया वर्ष (जन.१९८६)
छुटकी और गोल गप्पे
छुटकी और तोहफा
छुटकी और क्रिकेट मैच 
छुटकी और हंगामा पहलवान 
छुटकी और शहद
छुटकी और सपना
छुटकी और चोर की दाढ़ी 
छुटकी और कसरती मामा
चित्रकार छुटकी 
छुटकी और सोने की चैन
छुटकी और शेर का शिकार
छुटकी और हाथीराम
छुटकी और फूलझड़ी आंटी 
छुटकी और बिलौटा
थोटूपोला कांडा

पौराणिक सन्दर्भ

थोटूपोला का शाब्दिक अर्थ विमानत्तल से ही है, याज़ि ऐसा स्थान, जहां से कोई अपनी यात्रा शुरू करता हो। कांडा का अर्थ है पर्वत। थोटूपोला कांडा सागर तल से छः हजार फीट की ऊंचाई पर एक समतल जमीन थी, जो विमान उत्तरण एवं अवतरण के लिये सटीक स्थान था।
ढब्बावाली माता मंदिर, खासरवी

ढब्बावाली माता  के नाम का परिचय

अपने भक्त ढब्बाजी का नाम अमर करने के लिए माँ भगवती ने अपने आपको ढब्बाजी भक्त नाम में शामिल कर लिया और कहलाने लगी “ढब्बा और वाली “ यानि ढब्बाजी तो भक्त का नाम था जो इस महाशक्ति का सच्चा उपासक था और वाली का अर्थ अपनाया, उसी का ये वाली शब्द उपशब्द  में आता हें।  महादेवी ने अपने नाम का परित्याग करके अपने भक्त के नाम में ही समा गई और कहलाने लगी ढब्बावाली।

मेला और खास बात

माताजी के इस  मंदिर में हर माह की पूर्णिमा को मेला लगता हैं जिसमे हजारों की संख्या में श्रद्धालु माँ के द्वार माथा टेकने आते हैं। यहाँ से जुड़ी एक खास दिलचस्प बात यह हैं कि माताजी को भोग लगाई हुई प्रसाद हम खासरवी क्षेत्र से बाहर नहीं ले जा सकते।

आवागमन

मां ढब्ब्वाली के  मंदिर तक पहुंचने के लिए साँचोर और वेडिया से बस, जीप व टैक्सियां आसानी से मिल जाती हैं। हर मास की पूर्णिमा को भारी संख्या में लोग यहां पहुंचकर मनौतियां मनाते हैं। यहां तक की आज़ादी से पहले इस मंदिर में पाकिस्तान से भी श्रद्धालु आते थे।  श्रद्धालुओं के ठहरने के लिए मंदिर के पास धर्मशाला भी हैं।
हर्यश्व

ब्रह्मा जी के मानस पुत्र दक्ष ने सृष्टि बढाने के लिए वीरण प्रजापति की कन्या वीरिणी से विवाह करके मैथुनजनित सृष्टि प्रारम्भ की थी।

कथा

जब दक्ष की बनाई मानस सृष्टि में वृद्धि नही हुई तो ब्रह्म जी ने उन्हें मैथुनजनित सृष्टि की रचना करने की प्रेरणा दी। इस प्रकार दक्ष ने असिक्नी से विवाह किया। असिक्नी के गर्भ से दस हजार पुत्र उत्पन्न हुए जो हर्यश्व कहलाए। पिता दक्ष ने उनको सृष्टि रचना करने की आज्ञा दी। वे सभी नारायण सरोवर के तट पर तपस्या करने लगे। परंतु नारद ने उन्हें भिक्षुओं के मार्ग पर चला दिया।

प्रसंग

उक्त प्रसंग का शिवपुराण के पृष्ठ संख्या 175 पर वर्णन है। यह रुद्र संहिता दूसरे भाग के अध्याय 13 में वर्णित है।

यह भी देखो

1 यज्ञदत्त
2 असिक्नी